stanford-oval/wikipedia huggingface dataset:
มหาสงครามเหนือ
ค.ศ. 1702 > ยุทธการคลิสโซว์

สืบเนื่องมาจากการที่พระเจ้าคาร์ลที่ 12 ทรงสืบรู้มาทีหลังว่าพระเจ้าออกัสตัสที่ 2โปแลนด์-ลิทัวเนียและแซกโซนีทรงเป็นต้นเหตุที่ทำให้เกิดการรวมตัวของระหว่างกองกำลังสามเหล่าทัพ คือกองทัพรัสเซียของพระเจ้าปีเตอร์มหาราช กองทัพเดนมาร์ก-นอร์เวย์ของพระเจ้าเฟรเดอริกที่ 4 และกองทัพโปแลนด์-ลิทัวเนียและแซกโซนีของตัวพระองค์เอง หลังจากที่พระเจ้าคาร์ลที่ 12ทรงมีชัยเหนือกองทัพรัสเซียในยุทธการนาร์วาแล้ว พระองค์ก็ได้ผลักกองกำลังโปแลนด์-ลิทัวเนียและแซกโซนีให้กลับไปยังเขตของตนได้สำเร็จ และอีกสองปีให้หลัง พระองค์ยังติดตามพระเจ้าออกัสตัสที่ 2 ไปในโปแลนด์-ลิทัวเนียต่ออีกด้วย
ณ ดินแดนคลิสโซว์ ตอนใต้ของเมืองเคียลเซอ เวลา 11 นาฬิกา วันที่ 19 กรกฎาคม ค.ศ. 1702 พระเจ้าคาร์ลที่ 12 พร้อมด้วยทหารราบ 8,000 นาย ทหารม้า 4,000 นาย และปืนครก 4 กระบอก ได้ยาตราศึกเข้าปะทะกับกองทัพโปแลนด์-ลิทัวเนียและแซกโซนีของพระเจ้าออกัสตัสที่ 2 ที่มีกองทหารราบ 7,500 นาย ทหารม้าแซกซอน 9,000 นาย ทหารม้าโปแลนด์ 6,000 นาย และปืนครกยาว 46 กระบอก รวมแล้วฝั่งสวีเดนมีกำลังรบ 12,000 นาย ในขณะที่ฝั่งโปแลนด์-ลิทัวเนียและแซกโซนีมีกำลังรบมากถึง 22,500 นาย นับว่ามากกว่าฝั่งสวีเดนเกือบ 2 เท่าทีเดียว
พระเจ้าออกัสตัสที่ 2 ได้แบ่งทัพออกเป็น 3 ส่วน โดยส่วนซ้ายอันเป็นของชาวแซกซอนจะนำโดยโยฮันน์ แมธเธียส วอน ชูเลนเบิร์ก ทัพกลางอันเป็นกำลังผสมนำโดยตัวพระองค์เอง ปีกขวาฝ่ายทหารม้านำโดยจาคอบ เฮนริช วอน เฟลมมิง และปีกขวาฝ่ายทหารราบชาวโปลิชนำโดยฮีโรนิม ออกัสติน ลูโบเมิร์สกี แล้วเข้าโอบกองทัพสวีเดน แต่แล้วกองทัพสวีเดนก็ใช้กลศึกพลิกกลับมาใช้ปีกกองทัพที่กระจายตัวอยู่ด้านนอกโอบเข้าอีกเป็นชั้นที่สอง ทำให้กองทัพชาวโปแลนด์ปีกขวาและทัพแซกซอนปีกซ้ายพ่ายแพ้อย่างยับเยิน ทำให้ลูโบเมิร์สกีต้องตัดสินใจถอยทัพหนี เปิดโอกาสให้ทัพแซกซอนอ่อนแอลงอย่างรวดเร็วและทำให้พระเจ้าคาร์ลที่ 12 สามารถเข้าบุกตีค่ายทหารของฝ่ายโปแลนด์-ลิทัวเนียและแซกโซนีได้โดยง่ายภายในครึ่งชั่วโมง ทำให้พระเจ้าออกัสตัสที่ 2 ต้องถอยทัพหนีลงหนองน้ำไปในที่สุด
ชัยชนะครั้งนี้แม้สวีเดนจะได้ยุทโธปกรณ์สงคราม เสบียงและสัมภาระของทัพโปแลนด์-ลิทัวเนียมาครอง แต่ก็ต้องแลกด้วยการสูญเสียพี่เขยอย่างดยุคเฟรเดอริคที่ 4 แห่งโฮลสไตน์-ก็อธธอร์ปของพระเจ้าคาร์ลที่ 12 จากการถูกพระแสงปืนใหญ่ของฝ่ายตรงข้ามเข้าจนสิ้นพระชนม์ในที่สุด ขณะที่อีกด้านนั้นทัพแซกซอนก็ยังคงรอดมาได้ด้วยการนำทัพของแม่ทัพชูเลนเบิร์กแห่งแซกซอนโดยสวัสดิภาพ ยุทธการครั้งนี้กองทัพสวีเดนสามารถสังหารทหารกองทัพโปแลนด์-ลิทัวเนียและแซกโซนีได้มากถึง 2,000 นาย จับไปเป็นเชลยสงครามได้มากถึง 1,000 นาย ขณะที่สวีเดนมีทหารที่บาดเจ็บสาหัส 900 นายและล้มตายเพียงแค่ 300 นายเท่านั้น จนกระทั่งวันที่ 31 กรกฎาคม ค.ศ. 1702 กองทัพสวีเดนภายใต้พระบัญชาแห่งพระเจ้าคาร์ลที่ 12 จึงได้เคลื่อนทัพไปยังเมืองคราคอว์ในดินแดนของโปแลนด์-ลิทัวเนีย กองทัพฝ่ายเจ้าบ้านจึงต้องย้ายทัพไปยังเมืองซานโดเมียร์ซเพื่อตั้งรับขึ้นอีกครั้ง
ค.ศ. 1702 > การปิดล้อมแห่งเนอเตเบิร์ก

การปิดล้อมแห่งเนอเตเบิร์กเริ่มขึ้นในวันที่ 7 ตุลาคม ค.ศ. 1702 โดยเป็นศึกที่กองทัพรัสเซียอันประกอบด้วยทหารราบกว่า 35,000 นาย นำโดยพระเจ้าปีเตอร์ที่ 1 และบอริส เชรเมเทฟ เข้าล้อมป้อมเนอเตเบิร์กของกองทัพสวีเดนที่มีกองทหารเพียงแค่ 389 นายเท่านั้น โดยแต่เดิม บอริส เชรเมเทฟ แม่ทัพแห่งรัสเซียได้ตั้งค่ายอยู่ริมแม่น้ำเนวาอยู่ก่อนแล้วด้วยกำลังพลถึง 12,000 แล้วกองทัพของพระเจ้าปีเตอร์ที่ 1 จึงได้ตามมาสมทบในอีกสิบวันให้หลังจนครบ 35,000 คน จนกระทั่งเมื่อวันที่ 7 ตุลาคม ค.ศ. 1702 กองทัพรัสเซียภายใต้คำสั่งของบอริส เชรเมเทฟจึงออกเดินหน้ามุ่งไปยังป้อมเนอเตเบิร์กแล้วเริ่มเปิดศึกต่อฝ่ายสวีเดนทันที โดยทางกองทัพรัสเซียใช้กลยุทธ์การระเบิดป้อมเข้าสู้ แม้สุดท้ายแล้วกลยุทธ์จะล้มเหลวเพราะปืนใหญ่ระเบิดออกก็ตาม แต่ด้วยการปิดล้อมและการต่อสู้ติดต่อกันมาหลายวันทำให้ทหารสวีเดนต้องบาดเจ็บสาหัส อดอาหาร ติดเชื้อ และตายเป็นจำนวนมาก ทำให้ฝ่ายสวีเดนต้องยอมจำนนต่อกองทัพรัสเซียเมื่อวันที่ 11 ตุลาคม ค.ศ. 1702 ในที่สุด
หลังสงครามครั้งนี้ จักรวรรดิรัสเซียก็ได้ป้อมเนอเตเบิร์กและดินแดนรอบป้อมมาครองในที่สุด รวมถึงยังได้รับพระราชทานนามใหม่จากพระเจ้าปีเตอร์มหาราชว่า "ป้อมชลิสเซลเบิร์ก" อันมีความหมายว่า "กุญแจแห่งดินแดน" และใช้ป้อมเป็นที่ตั้งมั่นเพื่อเข้ายึดดินแดนทางตะวันตกอีกด้วย โดยขณะนั้นพระองค์ไม่ทรงทราบเลยว่าต่อไปในภายภาคหน้า ป้อมนี้จะกลายเป็นกุญแจสำคัญในการรวบรวมดินแดนรอบแม่น้ำเนวา แต่ต้องแลกกับการที่ต้องเสียเวลาในการบูรณะซ่อมแซมป้อมที่โดนระเบิดของฝ่ายตัวเองถึง 16,554 ลูก อย่างไรก็ตาม หลังจากที่ป้อมบูรณะเสร็จอย่างรวดเร็ว พระเจ้าปีเตอร์ที่ 1 ยังได้เสด็จมาฉลองชัยชนะที่ป้อมพร้อมกับแต่งตั้งอเล็กซานเดอร์ เมนชิคอฟ ขึ้นเป็นแม่ทัพประจำป้อมอีกด้วย
บรรณานุกรม

Sweden and the Baltic, 1523 – 1721, by Andrina Stiles, Hodder & Stoughton, 1992 ISBN 0-340-54644-1
The Struggle for Supremacy in the Baltic: 1600-1725 by Jill Lisk; Funk & Wagnalls, New York, 1967
The Northern Wars, 1558-1721 by Robert I. Frost; Longman, Harlow, England; 2000 ISBN 0-582-06429-5
Norges festninger by Guthorm Kavli; Universitetsforlaget; 1987; ISBN 82-00-18430-7
Admiral Thunderbolt by Hans Christian Adamson, Chilton Company, 1958
East Norway and its Frontier by Frank Noel Stagg, George Allen & Unwin, Ltd. 1956
บทความนี้ ประกอบด้วยข้อความจากสิ่งพิมพ์ซึ่งปัจจุบันเป็นสาธารณสมบัติ: Chisholm, Hugh, บ.ก. (1911). สารานุกรมบริตานิกา ค.ศ. 1911 (11 ed.). สำนักพิมพ์มหาวิทยาลัยเคมบริดจ์. {{cite encyclopedia}}: |title= ไม่มีหรือว่างเปล่า (help)
ดูเพิ่ม

ประวัติศาสตร์ยุโรป
สงครามเหนือ
แหล่งข้อมูลอื่น

Great Northern War timeline
About Northern Wars
Scan of the treaty at IEG Mainz เก็บถาวร 2011-07-22 ที่ เวย์แบ็กแมชชีน
| ด ค กสงครามครั้งใหญ่ในยุโรป |
| --- | --- |
ก่อนคริสต์ศตวรรษที่ 17:  สงครามกอล  สงครามครูเสด  สงครามร้อยปี  สงครามศาสนาของฝรั่งเศส 
คริสต์ศตวรรษที่ 17:  สงครามสามสิบปี†  สงครามเก้าปี 
คริสต์ศตวรรษที่ 18:  มหาสงครามเหนือ  สงครามสืบราชบัลลังก์สเปน  สงครามสืบราชบัลลังก์ออสเตรีย  สงครามเจ็ดปี†  สงครามปฏิวัติฝรั่งเศส 
คริสต์ศตวรรษที่ 19:  สงครามนโปเลียน†  สงครามไครเมีย  สงครามออสเตรีย-ปรัสเซีย  สงครามฝรั่งเศส-ปรัสเซีย 
คริสต์ศตวรรษที่ 20:  สงครามบอลข่าน  สงครามโลกครั้งที่หนึ่ง  สงครามกลางเมืองสเปน  สงครามโลกครั้งที่สอง† 
† หมายถึง สงครามที่มีผู้เสียชีวิตมากที่สุดในศตวรรษนั้น
พรมแดนของจักรวรรดิสวีเดนในสมัยนั้น
ผังป้อมทิวนิ่ง
พระเจ้าคาร์ลที่ 12 กรีฑาทัพขึ้นเทียบฝั่งฮัมเลเบก
ชัยชนะแห่งกองทัพสวีเดน
พระเจ้าคาร์ลที่ 12 ในศึกข้ามฟากแห่งดิวน่า
บอริส เปโตรวิช เชรเมเทฟ
สมรภูมิรบแห่งเออร์ราสต์เฟอร์
สมรภูมิแห่งคลิสโซว์
พระเจ้าปีเตอร์ที่ 1 ท่ามกลางกองทัพรัสเซียในการปิดล้อมเนอเตเบิร์ก
ประตูฉงเหวิน

ประตูฉงเหวินเมินราวปี ค.ศ. 1906
ประตูฉงเหวิน หรือ ฉงเหวินเมิน (จีน: 崇文門; พินอิน: Chóngwénmén; แมนจู: ᡧᡠ
ᠪᡝ
ᠸᡝᠰᡳᡥᡠᠯᡝᡵᡝ
ᡩᡠᡴᠠ; Möllendorff: šu be wesihulere duka) เป็นประตูที่เคยเป็นส่วนหนึ่งของกำแพงเมืองปักกิ่ง ตั้งอยู่ในเขตตงเฉิงในปัจจุบัน ประตูนี้ตั้งอยู่ทางตะวันออกเฉียงใต้ของเมืองชั้นในของปักกิ่ง ทางตอนใต้ของเขตสถานทูตปักกิ่ง ในทศวรรษ 1960 ประตูและกำแพงเมืองส่วนใหญ่ถูกรื้อถอนเพื่อสร้างถนนวงแหวนหมายเลข 2 ของปักกิ่ง ปัจจุบันประตูฉงเหวินถูกแทนที่ด้วยจุดตัดของถนนฉงเหวินเมินไน (ด้านใน) และถนนฉงเหวินเมินไว (ด้านนอก) ที่วิ่งตามแนวเหนือ-ใต้ผ่านตำแหน่งของประตูเดิม รวมถึงถนนฉงเหวินเมินตะวันออกและฉงเหวินเมินตะวันตกที่วิ่งตามแนวตะวันออก-ตะวันตกซึ่งเคยเป็นแนวกำแพง และถนนสถานีรถไฟปักกิ่งตะวันตกซึ่งเป็นถนนแนวทแยงตะวันตกเฉียงเหนือไปยังสถานีรถไฟปักกิ่ง ประตูฉงเหวินเป็นจุดเชื่อมต่อคมนาคมในปักกิ่ง โดยมีสถานีฉงเหวินเมินซึ่งเป็นสถานีเปลี่ยนสายของสาย 2 และ สาย 5 ของรถไฟใต้ดินปักกิ่ง เขตฉงเหวินซึ่งเป็นเขตการปกครองของเมืองตั้งแต่ปี ค.ศ. 1952 ถึง 2010 และต่อมาได้ถูกรวมเข้ากับเขตตงเฉิง และก็ตั้งชื่อตามฉงเหวินเมิน
ทางแยกฉงเหวินเมินในปี ค.ศ. 2007 โดยมีโรงแรมเฮดเมนซึ่งตั้งชื่อตามชื่อเรียกฉงเหวินเมินในภาษาพูด อยู่ทางด้านขวา
สำนักงานบริหารหนี้สาธารณะ

| --- | --- |
The Public Debt Management Office
ตราของสำนักงาน
ภาพรวมสำนักงาน
ก่อตั้ง: 21 กันยายน พ.ศ. 2542; 25 ปีก่อน (2542-09-21)
สำนักงานก่อนหน้า: สำนักบริหารหนี้สาธารณะ (พ.ศ. 2542 – พ.ศ. 2545)
ประเภท: ส่วนราชการ
สำนักงานใหญ่: สำนักงานบริหารหนี้สาธารณะ ถนนพระรามที่ 6 แขวงพญาไท เขตพญาไท กรุงเทพมหานคร 10400
บุคลากร: 177 คน (พ.ศ. 2565)
งบประมาณต่อปี: 356,071,586,900 บาท (พ.ศ. 2568)
ฝ่ายบริหารสำนักงาน: พชร อนันตศิลป์, ผู้อำนวยการ อุปมา ใจหงษ์, รองผู้อำนวยการ ชนันภรณ์ พิศิษฐวานิช, รองผู้อำนวยการ
ต้นสังกัดสำนักงาน: กระทรวงการคลัง
เว็บไซต์: เว็บไซต์ของสำนักงาน
สำนักงานบริหารหนี้สาธารณะ (อังกฤษ: The Public Debt Management Office) หรือย่อว่า สบน. เป็นส่วนราชการระดับกรม ในสังกัดกระทรวงการคลัง มีหน้าที่ในการบริหารหนี้สาธารณะ ตามกฎหมายว่าด้วยการบริหารหนี้สาธารณะโดยการวางแผน กำกับ และดำเนินการก่อหนี้ค้ำประกัน และปรับโครงสร้างหนี้ของรัฐบาล หน่วยงานในกำกับดูแลของรัฐ องค์กรปกครองส่วนท้องถิ่น และรัฐวิสาหกิจ ซึ่งรวมทั้งการชำระหนี้ ของรัฐบาล และการติดตามและประเมินผลการดำเนินงาน เพื่อให้การบริหารหนี้สาธารณะเป็นไปอย่างมีประสิทธิภาพ และเสริมสร้างความยั่งยืนทางการคลังและการพัฒนาเศรษฐกิจ มีสำนักงานตั้งอยู่ที่ถนนพระรามที่ 6 แขวงพญาไท เขตพญาไท กรุงเทพมหานคร
ประวัติ

การจัดตั้งสำนักบริหารหนี้สาธารณะ ได้มีการเสนอแนวความคิดต่อคณะรัฐมนตรี และมีมติให้จัดตั้งเมื่อวันที่ 21 กันยายน พ.ศ. 2542 เป็นหน่วยงานในสังกัดสำนักงานปลัดกระทรวงการคลัง มีภารกิจในการกำหนดนโยบายและวางแผนการก่อหนี้ในภาพรวม การพัฒนาตลาดตราสารหนี้ของประเทศ การบริหารความเสี่ยง การบริหารเงินสด และ การจัดทำระบบฐานข้อมูลหนี้ของประเทศ โดยให้โอนอัตรากำลังและงานที่อยู่ในความรับผิดชอบของกองนโยบายเงินกู้ สำนักงานเศรษฐกิจการคลัง และงานที่อยู่ในความรับผิดชอบของกลุ่มวิเคราะห์หนี้สาธารณะและเงินคงคลัง  และส่วนหนี้สาธารณะและเงินคงคลัง ยกเว้นสายบริหารเงินคงคลัง สำนักการเงินการคลัง กรมบัญชีกลาง มาไว้ที่สำนักบริหารหนี้สาธารณะ
ต่อมาได้มีการยกฐานะขึ้นเป็นส่วนราชการระดับกรม ในสังกัดกระทรวงการคลัง เมื่อวันที่ 3 ตุลาคม พ.ศ. 2545
หน่วยงานในสังกัด

| --- | --- |
 สำนักจัดการหนี้ 1  สำนักจัดการหนี้ 2  สำนักนโยบายและแผน  สำนักบริหารการชำระหนี้  สำนักพัฒนาตลาดตราสารหนี้  สำนักบริหารการระดมทุนโครงการลงทุนภาครัฐ  สำนักบริหารและประเมินผลโครงการลงทุนภาครัฐ:  สำนักงานเลขานุการกรม  ศูนย์เทคโนโลยีสารสนเทศ  ศูนย์ข้อมูลที่ปรึกษา  กลุ่มพัฒนาระบบบริหาร  กลุ่มตรวจสอบภายใน  กลุ่มกฎหมาย  กลุ่มบริหารความเสี่ยงหนี้สาธารณะ
รายนามผู้อำนวยการ

สำนักงานบริหารหนี้สาธารณะ มีผู้ดำรงตำแหน่งผู้อำนวยการมาแล้ว ทั้งสิ้น 10 ท่าน ได้แก่
นางพรรณี สถาวโรดม (9 ตุลาคม พ.ศ. 2545 - 15 พฤศจิกายน พ.ศ. 2549)
นายพงษ์ภาณุ เศวตรุนทร์ (16 พฤศจิกายน พ.ศ. 2549 - 30 กันยายน พ.ศ. 2552)
นายจักรกฤศฎิ์ พาราพันธกุล (25 ธันวาคม พ.ศ. 2552 - 30 กันยายน พ.ศ. 2555)
นางสาวจุฬารัตน์ สุธีธร (1  ตุลาคม  พ.ศ. 2555 - 30 กันยายน พ.ศ. 2557)
นายกฤษฏา อุทยานิน (1 ตุลาคม พ.ศ. 2557 - 26 มีนาคม พ.ศ. 2558) เสียชีวิตขณะดำรงตำแหน่ง
นายสุวิชญ โรจนวานิช (7 กรกฎาคม พ.ศ. 2558 - 30 กันยายน พ.ศ. 2560)
นายประภาส คงเอียด (1 ตุลาคม พ.ศ. 2560 - 9 พฤษภาคม พ.ศ. 2561)
นายภูมิศักดิ์ อรัญญาเกษมสุข (10 พฤษภาคม พ.ศ. 2561 - 30 กันยายน พ.ศ. 2562)
นางแพตริเซีย มงคลวนิช (1 ตุลาคม พ.ศ. 2562 - ปัจจุบัน)
อุลตร้าแมนคอสมอส

| อุลตร้าแมนคอสมอส |
| --- | --- |
สร้างโดย: สึบุราย่าโปรดักชั่น
แสดงนำ: ไทโย สุกิอุระ
ประเทศแหล่งกำเนิด: ญี่ปุ่น
จำนวนตอน: 65 ตอน
การผลิต
ความยาวตอน: ตอนละ 30 นาที
ออกอากาศ
เครือข่าย: TBS
ออกอากาศ: 7 กรกฎาคม พ.ศ. 2544 – 28 กันยายน พ.ศ. 2545
อุลตร้าแมนคอสมอส (ญี่ปุ่น: ウルトラマンコスモス; โรมาจิ: Urutoraman Kosumosu) เป็นละครโทรทัศน์ชุดโทคุซัทสึของซีรีส์อุลตร้าแมน ผลิตโดยสึบุรายะ โปรดักชั่น ออกอากาศครั้งแรกเมื่อวันที่ 7 กรกฎาคม ค.ศ. 2001 จนถึงวันที่ 28 กันยายน ค.ศ. 2002 มีจำนวนตอนทั้งหมด 65 ตอน
ประวัติ

อุลตร้าแมนคอสมอส เป็นผลงานครบรอบ 35 ปีของอุลตร้าซีรีส์และครบรอบวันเกิดปีที่ 100 ของสึบุรายะ เอจิ ผู้กำกับและผู้กำเนิดอุลตร้าแมน และยังเป็นผลงานสุดท้ายในช่วงศตวรรษที่ 21 ของอุลตร้าซีรีส์อีกด้วย โดยอุลตร้าแมนคอสมอส นับเป็นอุลตร้าแมนสีน้ำเงินคนแรกที่มีซีรีส์เป็นของตนเอง
เนื้อเรื่อง

ในยุคสมัยที่มนุษย์รังสรรค์เทคโนโลยีล้ำสมัยมากมาย และก้าวออกไปสู่อวกาศเพื่อสำรวจดาวเคราะห์มากมาย แต่ทว่ามนุษยชาติกลับต้องเผชิญกับความโกลาหล ที่เกิดจากสัตว์ประหลาดและมนุษย์ต่างดาว ที่ปรากฏตัวขึ้นอย่างต่อเนื่อง รวมทั้งสิ่งมีชีวิตลึกลับอย่าง เคออสเฮดเดอร์ ที่สร้างความหายนะและทำให้เหตุการณ์เลวร้ายลงไปอีก ความหวังเพียงหนึ่งเดียวของโลกนี้ คือ มนุษย์ยักษ์สีน้ำเงิน ผู้มีจิตใจเมตตา นามว่า อุลตร้าแมนคอสมอส ซึ่งมีดวงชะตาสัมพันธ์กับเด็กหนุ่มที่ชื่อว่า ฮารุโนะ มุซาชิ เขาทั้ง 2 จะต้องรวมพลังกันต่อสู้กับ เคออสเฮดเดอร์ และศัตรูอีกมากหมายที่รุกรานโลกหลังจากนี้
ตัวละคร > สมาชิกของ SRC

สมาคมนักสำรวจทางวิทยาศาสตร์ที่ก่อตั้งขึ้นมาโดยมีวัตถุประสงค์ในการสำรวจสิ่งต่างๆที่เกี่ยวข้องกับอวกาศและโลก ตลอดไปจนถึงการช่วยคลี่คลายปัญหาต่างๆที่เกิดขึ้นระหว่าง สิ่งมีชีวิตในอวกาศ กับ สิ่งมีชีวิตขนาดยักษ์ และ มนุษย์ ไปในแนวทางสันติวิธี
อุลตร้าแมนคอสมอส > ประวัติที่มา

มนุษย์ยักษ์ร่างสีน้ำเงินที่มาจากอวกาศอันไกลโพ้น ถูกกล่าวขานว่าเป็น "แสงแห่งปาฏิหารย์" คอสมอสมีนิสัยรักสันติ ไม่ชอบการต่อสู้ และมักจะใช้สันติวิธีมากกว่าใช้กำลังต่อสู้ แต่เมื่อถึงคราวจำเป็นเขาก็สามารถเป็นนักรบที่แข็งแกร่งได้เช่นกัน ในภาพยนตร์ อุลตร้าแมนคอสมอส THE FIRST CONTACT คอสมอสได้มายังที่โลกมนุษย์เพื่อตามล่ามนุษย์ดาวบัลตัน ที่หลบหนีมากบดานที่ดาวโลก และได้พบกับมุซาชิวัยเยาว์ หลังจากแก้ไขประเด็นของมนุษย์ดาวบัลตั้นสิ้นสุดลงแล้ว เขาก็ได้บินกลับไปยังอวกาศ วันเวลาล่วงเลยไป จนมุซาชิเติบใหญ่ จังหวะเดียวกับการมาของ เคออสเฮดเดอร์ ที่เริ่มคุกคามมนุษยชาติ ทำให้เขาต้องหวนกลับมายังที่โลกอีกครั้ง และรวมร่างกับมุซาชิเพื่อเป็นร่างสถิตย์ เมื่อใช้พลังงานจากการต่อสู้ไปเป็นจำนวนมาก คัลเลอร์ไทม์เมอร์ของเขาจะกระพริบเป็นสีแดง หากคอสมอสยังคงฝืนร่างกายนานกว่านั้น เขาจะหมดสติไปในที่สุด และร่างกายทั้งหมดจะมีสภาพเป็นสีน้ำเงินโปร่งแสง
อุลตร้าแมนคอสมอส > ข้อมูลจำเพาะ

แหล่งกำเนิด: ไม่ระบุ
อายุ: 20,000 ปี
| ชื่อ | ส่วนสูง | น้ำหนัก | ความเร็วในการบิน | ความเร็วในการวิ่ง | ความเร็วในน้ำ | ความเร็วใต้น้ำ | พลังกระโด | แรงยึดเกาะ |
| --- | --- | --- | --- | --- | --- | --- | --- | --- |
| ลูน่าโหมด | 47 เมตร | 42,000 ตัน | 7 แรงมัค | 2 แรงมัค | 1 แรงมัค | 1.2 แรงมัค | 1000 เมตร | 60000 ตัน |
| โคโรน่าโหมด | 47 เมตร | 42,000 ตัน | 9 แรงมัค | 2.5 แรงมัค | 1.5 แรงมัค | 2 แรงมัค | 1200 เมตร | 100000 ตัน |
| อิคลิปส์โหมด | 47 เมตร | 42,000 ตัน | 16 แรงมัค | 3 แรงมัค | 2 แรงมัค | 1.5 แรงมัค | 2200 เมตร | 80000 ตัน |
| สเปซโคโรน่าโหมด | 47 เมตร | 42,000 ตัน | ไม่สามารถวัดได้ อยู่นอกชั้นบรรยากาศ | 3 แรงมัค | 2 แรงมัค | 2 แรงมัค | 1800 เมตร | 90000 ตัน |
| ฟิวเจอร์โหมด | 47 เมตร | 42,000 ตัน | 18 แรงมัค | 4.5 แรงมัค | 3 แรงมัค | 2.5 แรงมัค | 2500 เมตร | 100000 ตัน |
รายชื่อตอน

| ตอนที่ | ชื่อตอน |  ออกอากาศ |
| --- | --- | --- |

| 1 | "พบแสงสว่างอีกครั้ง"   (光との再会)  |  |
| 2 | "เงาแห่งเคออสเฮดเดอร์"   (カオスヘッダーの影)  |  |
| 3 | "จงบินไปสิ! มุซาชิ"   (飛べ! ムサシ)  |  |
| 4 | "หุ่นยนต์ที่ร่วงหล่นลงมา"   (落ちてきたロボット)  |  |
| 5 | "หิ่งห้อยล้างแค้น"   (蛍の復讐)  |  |
| 6 | "แผนตกเบ็ดสัตว์ประหลาด"   (怪獣一本釣り)  |  |
| 7 | "ของขวัญจากท้องฟ้า"   (空からのプレゼント)  |  |
| 8 | "หญิงสาวที่นิทรา"   (乙女の眠り)  |  |
| 9 | "เพื่อนในป่า"   (森の友だち)  |  |
| 10 | "เทพมารโลหะสัมฤทธิ์"   (青銅の魔神)  |  |
| 11 | "จงขยับสิ! เจ้าสัตว์ประหลาด"   (動け! 怪獣)  |  |
| 12 | "ประกายแห่งชีวิต"   (生命（いのち）の輝き)  |  |
| 13 | "หญิงสาวแห่งกาลเวลา (บทนำ)"   (時の娘（前編）)  |  |
| 14 | "หญิงสาวแห่งกาลเวลา (บทท้าย)"   (時の娘（後編）)  |  |
| 15 | "การต่อสู้เสี่ยงตายใต้ทะเลลึก"   (深海の死闘)  |  |
| 16 | "วาฬลอยฟ้า"   (飛ぶクジラ)  |  |
| 17 | "กับดักแห่งต่างมิติ"   (異次元の罠)  |  |
| 18 | "ตำนานแห่งภูเขาคู่"   (二人（にびと）山伝説)  |  |
| 19 | "คนรักจากดวงดาว"   (星の恋人)  |  |
| 20 | "ท้องฟ้าของมุซาชิ"   (ムサシの空)  |  |
| 21 | "เทคบูสเตอร์ออกปฏิบัติการ (บทนำ)"   (テックブースター出動せよ（前編）)  |  |
| 22 | "เทคบูสเตอร์ออกปฏิบัติการ (บทท้าย)"   (テックブースター出動せよ（後編）)  |  |
| 23 | "ลูน่า ปะทะ ลูน่า"   (ルナ対ルナ)  |  |
| 24 | "ความทรงจำอันแสนอบอุ่น"   (ぬくもりの記憶)  |  |
| 25 | "สาวน้อยจากต่างดาว"   (異星の少女（ひと）)  |  |
| 26 | "พลังในการพิชิตเคออส"   (カオスを倒す力)  |  |
| 27 | "สัตว์ประหลาดอวกาศที่ถือกำเนิดบนโลก"   (地球生まれの宇宙怪獣)  |  |
| 28 | "พลังและความแข็งแกร่ง"   (強さと力)  |  |
| 29 | "ความกล้าที่จะเผชิญสู่ฝัน"   (夢みる勇気)  |  |
| 30 | "อิคลิปส์"   (エクリプス)  |  |
| 31 | "ภารกิจช่วยเหลือกอน"   (ゴンを救え)  |  |
| 32 | "การทดลองแห่งฝันร้าย"   (悪夢の実験)  |  |
| 33 | "นักล่าสัตว์ประหลาด"   (怪獣狙撃手（ハンター）)  |  |
| 34 | "ความพิโรธของเทพสมุทร"   (海神の怒り)  |  |
| 35 | "ศิลาเวทมนตร์"   (魔法の石)  |  |
| 36 | "หุบเขาภูติผี"   (妖怪の山)  |  |
| 37 | "ฟุบุกิลาออก?!"   (フブキ退任?!)  |  |
| 38 | "คุณพ่อต่างดาว"   (オヤジ星人)  |  |
| 39 | "แสงแห่งความชั่วร้าย"   (邪悪の光)  |  |
| 40 | "มนุษย์ยักษ์ผู้ชั่วร้าย"   (邪悪の巨人)  |  |
| 41 | "ผู้หลบหนีสีเขียว"   (緑の逃亡者)  |  |
| 42 | "เพื่อน"   (ともだち)  |  |
| 43 | "สัตว์ประหลาดหุ่นเชิด"   (操り怪獣)  |  |
| 44 | "กิกิ VS กอน"   (ギギVSゴン)  |  |
| 45 | "ตำนานสวนสนุก"   (遊園地伝説)  |  |
| 46 | "ดอกไม้แห่งปาฏิหาริย์"   (奇跡の花)  |  |
| 47 | "แม่มดบนท้องฟ้า"   (空の魔女)  |  |
| 48 | "วาโรก้าโต้กลับ"   (ワロガ逆襲)  |  |
| 49 | "หิมะในอวกาศ"   (宇宙の雪)  |  |
| 50 | "ขบวนการค้าสัตว์ประหลาด!?"   (怪獣密輸!?)  |  |
| 51 | "ศัตรูของเคออส"   (カオスの敵)  |  |
| 52 | "แปลงร่างไม่ได้!?"   (変身不能!?)  |  |
| 53 | "สัตว์ประหลาดอนาคต"   (未来怪獣)  |  |
| 54 | "อุปกรณ์ขนถ่ายมวลสารมนุษย์"   (人間転送機)  |  |
| 55 | "บททดสอบสุดท้าย"   (最終テスト)  |  |
| 56 | "ดินแดนแห่งกัปปะ"   (かっぱの里)  |  |
| 57 | "ประตูเหมันต์"   (雪の扉)  |  |
| 58 | "ท้องฟ้าแห่งการล้างแค้น"   (復讐の空)  |  |
| 59 | "การบุกรุกครั้งใหญ่"   (最大の侵略)  |  |
| 60 | "กลยุทธ์เคออส"   (カオス大戦)  |  |
| 61 | "อาวุธต้องห้าม"   (禁断の兵器)  |  |
| 62 | "เสียงกรีดร้องของโลก"   (地球の悲鳴)  |  |
| 63 | "จู่โจมเคออส"   (カオス激襲)  |  |
| 64 | "ศึกตัดสินในดวงจันทร์"   (月面の決戦)  |  |
| 65 | "ผู้กล้าที่แท้จริง"   (真の勇者)  |  |
การออกอากาศ

อุลตร้าแมนคอสมอส ออกอากาศทุกวันเสาร์ เวลา 18:00 - 18:30 ออกอากาศครั้งแรกเมื่อวันที่ 7 กรกฎาคม ค.ศ. 2001 จนถึงวันที่ 28 กันยายน ค.ศ. 2002 ออกอากาศทางสถานีโทรทัศน์ ทีบีเอส ในประเทศญี่ปุ่น
ในส่วนประเทศไทย ผู้ที่ถือลิขสิทธิ์ในการเผยแพร่รูปแบบสื่อเป็นของบริษัท โพรลิงก์ จำกัด โดยได้ถูกวางจำหน่ายในรูปแบบวีซีดีและดีวีดี โดยบริษัท เจบิ๊คส์ จำกัด และได้ออกอากาศทางโทรทัศน์ทางสถานีโทรทัศน์สีกองทัพบกช่อง 7 เมื่อปี พ.ศ. 2547 โดยระยะแรกออกอากาศทุกวันจันทร์เวลา 17.00 - 17.30 น. ต่อมาย้ายวันและเวลาออกอากาศเป็นทุกวันศุกร์เวลา 16.30 - 17.00 น. แต่ออกอากาศไม่จบเนี่องจากหมดสัญญาการออกอากาศและมีคดีความเกี่ยวกับลิขสิทธิ์อุลตร้าแมน ระหว่างไชโยโปรดักชั่นส์และสึบูรายะโปรดักชันในประเทศญี่ปุ่น หลังจากคดีความสิ้นสุดลง ได้เปลี่ยนเจ้าของลิขสิทธิ์เป็น บริษัท ดรีมเอ็กซ์เพรส (เด็กซ์) จำกัด และได้ออกอากาศอีกครั้งทางช่องโมเดิร์นไนน์ทีวี ในรายการคิดส์โซนของการ์ตูนคลับมีเดีย ทุกวันอาทิตย์ เวลา 7:30 - 7:55 น. เมื่อช่วงปี พ.ศ. 2556 ทั้งนี้เวอร์ชันที่ออกอากาศอีกครั้งเป็นเวอร์ชันเดิมที่ได้พากย์ก่อนหน้านี้ ยกเว้นในส่วนของภาพยนตร์ที่ได้พากย์ใหม่
ข้อมูลลิงก์

อุลตร้าแมนคอสมอส (เว็บไซต์อย่างเป็นทางการของ MBS)
องค์การทรัพย์สินทางปัญญาแห่งโลก

| --- | --- |

สำนักงานใหญ่ ณ เจนีวา
ชาติสมาชิกขององค์การ
ชื่อย่อ: วิโป (WIPO)
ก่อตั้ง: 14 กรกฎาคม 1967; 57 ปีก่อน (1967-07-14)
ประเภท: หน่วยงานพิเศษของสหประชาชาติ
สถานะตามกฎหมาย: ดำเนินการอยู่
สํานักงานใหญ่: เจนีวา ประเทศสวิตเซอร์แลนด์
สมาชิก  : 193 ประเทศ
อธิบดี:  ดาเรน แทง
องค์กรปกครอง: คณะมนตรีเศรษฐกิจและสังคมแห่งสหประชาชาติ
เว็บไซต์: wipo.int
องค์การทรัพย์สินทางปัญญาแห่งโลก (ฝรั่งเศส: Organisation Mondiale de la Propriété Intelectuelle หรือ OMPI, อังกฤษ: World Intellectual Property Organization หรือ WIPO) เป็นหนึ่งในองค์การเฉพาะทางของสหประชาชาติ องค์การได้รับการก่อตั้งขึ้นในปี ค.ศ. 1967 “เพื่อส่งเสริมกิจการทางสร้างสรรค์, เพื่อสนับสนุนการพิทักษ์ทรัพย์สินทางปัญญาไปทั่วโลก”
ในปัจจุบันองค์การที่มีสมาชิก 184 ประเทศ บริหารสนธิสัญญาสากล 24 ฉบับ โดยมีสำนักงานกลางอยู่ที่กรุงเจนีวาในสวิตเซอร์แลนด์
สมาชิกเกือบทุกชาติของสหประชาชาติรวมทั้งสันตะสำนักเป็นสมาชิกขององค์การ
ดูเพิ่ม

ทรัพย์สินทางปัญญา
แหล่งข้อมูลอื่น

เว็บไซต์ทางการ
List of member states
วัดม่วง (จังหวัดสุพรรณบุรี)

สำหรับวัดม่วงแห่งอื่น ดูที่ วัดม่วง
| วัดม่วง |
| --- | --- |


ที่ตั้ง: ตำบลสวนแตง อำเภอเมืองสุพรรณบุรี จังหวัดสุพรรณบุรี
ประเภท: วัดราษฎร์
นิกาย: มหานิกาย
เจ้าอาวาส: พระปลัดชูศักดิ์
 สถานีย่อยพระพุทธศาสนา
วัดม่วง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลสวนแตง อำเภอเมืองสุพรรณบุรี จังหวัดสุพรรณบุรี มีที่ดินตั้งวัดมีเนื้อที่ 23 ไร่ 3 งาน 69 ตารางวา
วัดม่วงตั้งวัดเมื่อ พ.ศ. 2463 แต่เดิมเป็นวัดร้างตั้งแต่สมัยอยุธยา ไม่อาจหาประวัติได้ แต่สันนิษฐานว่าที่ตั้งวัดเดิมเป็นชุมชน อยู่ในเส้นทางสัญจรในสมัยนั้น วัดม่วงได้รับพระราชทานวิสุงคามสีมา เมื่อ พ.ศ. 2510 เขตวิสุงคามสีมา กว้าง 40 เมตร ยาว 80 เมตร
อาคารเสนาสนะภายในวัดได้แก่ อุโบสถ ศาลาการเปรียญ หอสวดมนต์ กุฏิสงฆ์ จำนวน 7 หลัง และมีโบราณสถาน คือ เจดีย์สมัยอยุธยาตอนต้น ทรงระฆังกลม สูงประมาณ 15 เมตร ตั้งอยู่บนเนิน บัลลังก์เหนือองค์ระฆังเป็นบัลลังก์ 8 เหลี่ยมมีปูนปั้นแข้งสิงห์ประดับ เหนือเป็นก้านฉัตร ปล้องไฉน ส่วนยอดหักพัง ฐานเจดีย์และองค์เจดีย์มีสภาพกร่อนไป และวิหาร ส่วนผนังและโครงสร้างหลังคาของวิหารพังทลาย เหลือเพียงส่วนฐานและฐานชุกชีอาคาร ด้านหลังอาคารมีชิ้นส่วนพระพุทธรูปหินทรายอยู่หลายชิ้น
พระสมุห์ณธนกฤต กตปุญโญ(อุ่มสุข)เป็นเจ้าอาวาสปัจจุบัน
เลอบรอน เจมส์

เลอบรอน เรย์มอน เจมส์ ซีเนียร์ (อังกฤษ: LeBron Raymone James Sr.; /ləˈbrɒn/; เกิด 30 ธันวาคม 1984) เป็นนักกีฬาบาสเก็ตบอลมืออาชีพ เล่นให้กับทีมลอสแอนเจลิสเลเกอส์ในเอ็นบีเอ เจมส์ได้รับการยอมรับว่าเป็นหนึ่งในนักกีฬาเอ็นบีเอที่ยอดเยี่ยมที่สุดในประวัติศาสตร์ และมักถูกนำไปเปรียบเทียบกับไมเคิล จอร์แดนในฐานะนักบาสเก็ตบอลที่ยิ่งใหญ่ที่สุดตลอดกาล ในลีกเอ็นบีเอ เจมส์เคยเล่นให้กับคลีฟแลนด์แควาเลียส์, ไมแอมีฮีต และในปัจจุบันเล่นให้กับลอสแอนเจลิสเลเกอส์ เจมส์เป็นผู้เล่นคนเดียวในประวัติศาสตร์เอ็นบีเอที่สามารถชนะเอ็นบีเอแชมเปียนชิพให้กับแฟรนไชส์ทั้งสามในไฟนอลส์ เขามีประวัติเข้าแข่งขันในเอ็นบีเอไฟนอลส์ 10 ครั้ง ในจำนวนนี้ใแปดครั้งติดต่อกันในฐานะผู้เล่นของฮีตกับแควาเลียส์ ตั้งแต่ปี 2011 ถึง 2018 ความสำเร็จในวงการของเขามีทั้งเอ็นบีเอแชมเปียนชิปส์, รางวัลเอ็มวีพีของเอ็นบีเอ 4 ครั้ง, รางวัลเอ็มวีพีไฟนอลส์ 4 ครั้ง และ เหรียญทองโอลิมปิกส์สองเหรียญ
เจมส์เริ่มต้นเล่นบาสเก็ตบอลในทีมของโรงเรียนมัธยมเซนต์วินเซนต์-เซนต์แมรีในบ้านเกิดของเขาที่แอครอน รัฐโอไฮโอ ที่ซึ่งสื่อระดับชาติมักเรียกขานเขาว่าเป็นอนาคตซูเปอร์สตาร์ของเอ็นบีเอ ต่อมาเขาได้รับเลือกเข้าทีมคลีฟแลนด์ในฐานะเพรพทูโพรในปี 2003 ในซีซัน 2003–04 เจมส์ได้รับรางวัลรูกี้แห่งปีของเอ็นบีเอ และจากนั้นไม่นานเขาก็ไต่เต้าขึ้นเป็นผู้เล่นระดับต้น ๆ ของทีม และได้รางวัลเอ็มวีพีของเอ็นบีเอในปี 2009 กับ 2010 หลังเขาไม่สามารถชิงชัยให้กับคลีฟแลนด์ได้ เขาจึงออกจากทีมในปี 2010 และเซ็นสัญญาฟรีเอเจนต์กับไมแอมี การย้ายทีมนี้ของเขาได้รับการเผยแพร่โดยอีเอ็สพีเอ็นเป็นโปรแกรมทางโทรทัศน์ชื่อ เดอะดีซิชั่น และเป็นหนึ่งในการตัดสินใจย้ายทีมแบบฟรีเอเจนต์ที่เป็นที่ถกเถียงมากที่สุดในประวัติศาสตร์กีฬา
เจมส์ชนะการแข่งขันเอ็นบีเอแชมเปียนชิปส์สองครั้งแรกขณะเล่นให้กับฮีตในปี 2012 และ 2013 หลังซีซันที่สี่ที่เขาเล่นให้กับฮีตในปี 2014 เจมส์สิ้นสุดสัญญาและเซ็นสัญญาใหม่กับแควาเลียส์อีกครั้ง ในปี 2016 เขานำพาให้แควาเลียส์ชนะแชมเปียนชิปส์เหนือโกลเดนสเตทวอริเออส์ ในเอ็นบีเอไฟนอลส์หลังคัมแบ็กได้จากการแพ้ที่ 35683153–1 แต้ม และสร้างชื่อเสียงต่อแฟรนไชส์รวมถึงยุติตำนานความทุลักทุเลของคลีฟแลนด์มาตลอด 52 ปี ในปี 2018 เจมส์สิ้นสุดสัญญากับแควาเลียส์และเซ็นสัญญาใหม่กับเลเกอส์ที่ซึ่งเขาชนะแชมเปียนชิปส์ปี 2020
นอกเหนือจากในวงการกีฬา เจมส์เป็นหนึ่งในผู้เล่นที่มีทรัพย์สินสูงและเป็นที่รู้จักในฐานะผู้ใจบุญผ่านองค์กรสาธารณประโยชน์ของเขส มูลนิธิตระกูลเลอบรอน เจมส์ (LeBron James Family Foundation), สร้างโรงเรียนหนึ่งแห่ง, ที่อยู่อาศัย และศูนย์ชุมชนในบ้านเกิดของเขาที่เมืองแอครอน รัฐโอไฮโอ
อ่านเพิ่ม

Freedman, Lew (2008). LeBron James: A Biography. Westport, Connecticut: Greenwood Press. ISBN 978-0-313-34361-2.
Morgan, David Lee (2003). LeBron James: The Rise of a Star. Cleveland: Gray & Co. ISBN 978-1-886228-74-0.
Windhorst, Brian; Pluto, Terry (2007). The Franchise: Lebron James and the Remaking of the Cleveland Cavaliers. Cleveland: Gray & Co. ISBN 978-1-59851-028-7.
แหล่งข้อมูลอื่น

เลอบรอน เจมส์ในอินสตาแกรม
เลอบรอน เจมส์ในเอกซ์ (สื่อสังคม)
สถิติอาชีพและข้อมูลผู้เล่นจาก NBA.com  และ Basketball-Reference.com
เว็บไซต์ทางการ
เลอบรอน เจมส์ ที่อินเทอร์เน็ตมูวีเดตาเบส
เลอบรอน เจมส์ ข่าวสารและความเห็นที่ผ่านการรวบรวมในเดอะนิวยอร์กไทมส์
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  ISNI  VIAF  เวิลด์แคต 
ประจำชาติ:  สเปน  ฝรั่งเศส  BnF data  กาตาลุญญา  เยอรมนี  อิสราเอล  สหรัฐ  ลัตเวีย  เช็กเกีย  โปแลนด์ 
ศิลปิน:  มิวสิกเบรนซ์ 
ประชาชน:  Deutsche Synchronkartei 
อื่น ๆ:  IdRef
วิหารแห่งโลก

บันไดขึ้นสู่แท่นบูชาภายในวิหารแห่งโลก
"ประตูดวงดาว" ที่กำหนดขอบเขตของแท่นบูชา
"ประตูดวงดาว" นำไปสู่ศาลาภายในวิหาร
ภาพถ่ายดาวเทียมสวนของวิหารแห่งโลก (1967-09-20)
วิหารแห่งโลก (จีนตัวย่อ: 地坛; จีนตัวเต็ม: 地壇; พินอิน: Dìtán) ในปักกิ่ง ประเทศจีน ตั้งอยู่ทางตอนเหนือของใจกลางกรุงปักกิ่ง บริเวณประตูอันติ้ง และอยู่เพียงไม่กี่ร้อยเมตรทางตอนเหนือของวัดยงเหอ วิหารแห่งโลกมีขนาด 42.7 เฮกตาร์ (106 เอเคอร์) ซึ่งเป็นวัดที่ใหญ่เป็นอันดับสองในห้าวัดสำคัญของปักกิ่ง รองจากหอสักการะฟ้าเท่านั้น
วิหารแห่งโลกสร้างขึ้นในปี ค.ศ. 1530 ในสมัยราชวงศ์หมิง จักรพรรดิแห่งราชวงศ์หมิงและราชวงศ์ชิงจะเสด็จมาประกอบพิธีถวายเครื่องสักการะฟ้าประจำปีในช่วงครีษมายัน
หอสักการะฟ้าในประตูฉงเหวิน ตั้งอยู่ตรงข้ามกับวิหารแห่งโลกที่ปลายด้านใต้ของเมืองโบราณ